Държавен вестник, бр. 76, 2019 г., стр. 7

БРОЙ  76	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 240
ОТ 24 СЕПТЕМВРИ 2019 Г.
за създаване на Национален механизъм за 
мониторинг на борбата с корупцията и ор­
ганизираната престъпност, съдебната рефор­
ма и върховенство на закона и на Съвет за
координация и сътрудничество
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Национален механизъм за 
мониторинг на борбата с корупцията и орга­
низираната престъпност, съдебната реформа 
и върховенство на закона.
Чл. 2. Националният механизъм за мони­
торинг има за цел запазване на постигнатия 
напредък, продължаване на наблюдението на 
национално ниво и докладване пред общест­
веността по показателите:
1. върховенство на закона;
2. съдебна реформа;
3. борбата с корупцията по високите етажи 
на властта и в по-общ план, и
4. борбата с организираната престъпност. 
Чл. 3. (1) Създава Съвет за координация 
и сътрудничество, наричан „съвета“, за осъ­
ществяване на Националния механизъм за 
мониторинг чрез осигуряване на координация 
в сферата на изпълнителната власт, сътруд­
ничество и диалог с други държавни органи 
и с неправителствените организации и чрез 
цялостното проследяване и единно докладване 
за постигнатия напредък по изпълнението на 
мерки и дейности по показателите по чл. 2.
(2) Съветът осъществява дейността си при 
спазване на принципите за разделение на 
властите и независимост на съдебната власт, 
както и на другите конституционно и законово 
установени принципи и правила.
(3) Съветът не осъществява контрол вър­
ху дейността на държавните органи и на 
членовете си и под никаква форма не може 
да осъществява намеса в независимостта на 
съдебната власт. 
(4) Участието в съвета на органите, които 
са извън изпълнителната власт, е на добро­
волен принцип и е израз на сътрудничество 
и диалог между властите.
(5) В дейността на съвета като наблюдатели 
участват представители на неправителствени 
организации, наричани „Граждански съвет“.
Чл. 4. (1) Съветът:
1. отчита напредъка и изпълнението на 
мерки и дейности по показателите по чл. 2 
чрез представената информация от компе­
тентните органи;
2. обсъжда конкретни въпроси и затруд­
нения, възникнали при изпълнението на 
мерките и дейностите по показателите по 
чл. 2, и координира взаимодействието между 
отговорните институции;
3. обсъжда предложения за предприемане 
на последващи действия и мерки по показа­
телите по чл. 2, включително законодателни 
промени.
(2) Съветът отчита дейността си пред об­
ществеността, като в срок до 7 дни след всяко 
заседание публикува на интернет страниците 
на Министерския съвет, Висшия съдебен 
съвет и на Министерството на правосъдието 
протоколите с обсъжданията, изразените 
становища и приетите решения и доклад за 
напредъка по изпълнението на мерките и 
дейностите по показателите, а при провеждане 
на извънредни заседания – протоколите от 
тях с обсъжданията, изразените становища 
и приетите решения.
(3) Съветът представя годишен доклад за 
дейността си пред Министерския съвет и 
Висшия съдебен съвет. Заместник министър-
председателят внася доклада пред Минис­
терския съвет, а представляващият Висшия 
съдебен съвет внася доклада пред Висшия 
съдебен съвет. Докладът се оповестява и по 
реда на ал. 2.
Чл. 5. (1) В изпълнение на своите право­
мощия съветът приема с решение доклада 
относно напредъка и изпълнението на мерки 
и дейности по показателите по чл. 2 на база 
представената информация от компетентните 
органи.
(2) Съветът може да приема решения за 
координиране на взаимодействието между 
институциите, представени в съвета, и да изра­
зява становище за изпълнение на последващи 
действия и мерки по показателите по чл. 2.
(3) Съветът може да създава работни гру­
пи на основание чл. 22, ал. 2 от Закона за 
администрацията.
(4) Решенията се вземат с консенсус, а 
при липса на такъв – с мнозинство повече 
от половината от състава на съвета. 
Чл. 6. (1) Съветът се състои от двама съ­
председатели, заместник-председател и чле­
нове. Съпредседатели на съвета са заместник 
министър-председателят с ресор „правосъдие“ 
и представляващият Висшия съдебен съ­
вет. Заместник-председател е министърът на 
правосъдието, който в отсъствие на заместник 
министър-председателя с ресор „правосъдие“ 
изпълнява неговите функции.
(2) Членове на съвета са:
1. председателят на Върховния касационен 
съд;
2. председателят на Върховния админи­
стративен съд;
3. главният прокурор на Република Бъл­
гария;
4. главният инспектор в Инспектората към 
Висшия съдебен съвет;
5. председателят на Комисията за проти­
водействие на корупцията и за отнемане на 
незаконно придобитото имущество;
6. министърът на вътрешните работи;